અોસ્ટ્રેલિયાઍ પોતાની વનડે ટીમમાં યુવા બેટ્સમેન બેન મેકડોરમોટને સમાવ્યો છે, તેને ઇજાગ્રસ્ત શોન માર્શના સ્થાને ટીમમાં સામેલ કરવામાં આવ્યો હતો. માર્શ ઇજાને કારણે બીજી વનડે રમવા માટે ફીટ નથી, તે પહેલી વનડે પણ રમી શક્યો નહોતો. અોસ્ટ્રેલિયન પસંદગી ચેરમેન ટ્રેવર અોન્સે કહયું હતું કે મેકડોરમોટના સમાવેશથી કેપ્ટન ઍરોન ફિન્ચને બેટિંગમાં વધુ વિકલ્પ મળશે. મેકડોરમોટે પોતાનું ઇન્ટરનેશનલ ડેબ્યુ ગત મહિને જ કર્યુ હતું, તેણે યુઍઇમાં પાકિસ્તાન સામે ચાર ટી-૨૦ મેચ રમી હતી. તે ત્રણ મેચમાં રન આઉટ થયો હતો. પાવર હિટર ગણાતો મેકડોરમોટ આશા અનુસાર પ્રદર્શન કરી શક્યો નહોતો. બેન માજી અોસ્ટ્રેલિયન બોલર ક્રેગ મેક્ડોરમોટનો પુત્ર છે.